Людміла Рублеўская

**Людмі́ла Рубле́ўская**, сапр.: **Людмі́ла Іва́наўна Шні́п** (нар. , ) — беларуская паэтка, пісьменніца, літаратурны крытык, драматург, перакладчыца, журналістка.

## Біяграфія 
Нарадзілася ў сям’і служачых. Скончыла аддзяленне архітэктуры Мінскага архітэктурна-будаўнічага тэхнікума (1984). Працавала ў канструктарскім бюро на ВА «Гарызонт» тэхнікам-архітэктарам. Вучылася на аддзяленні паэзіі Літаратурнага інстытута ў Маскве (1986—1987), затым перавялася на беларускае аддзяленне філалагічнага факультэта БДУ, які скончыла ў 1994 годзе. Працавала загадчыцай аддзела крытыкі ў часопісе «Першацвет», загадчыцай аддзела мовы ў газеце «Наша слова». З 1996 года працавала ў аддзеле крытыкі штотыднёвіка «Літаратура і мастацтва», з 2002 — рэдактаркай аддзела літаратуры. З 2003 па жнівень 2020 года працавала аглядальніцай аддзела культуры газеты «СБ. Беларусь сегодня». З верасня 2020 года працуе ў газеце «Звязда» загадчыцай аддзела культуры.

У 2002 годзе разам з мужам Віктарам Шніпам пры газеце «Літаратура і мастацтва» стварыла літаратурную суполку «Літаратурны квартал», які з цягам часу перарос у «Літаратурнае прадмесце», кіраўніца літаратурнай суполкі.

## Творчасць 
Дэбютавала вершам у 1983 годзе ў газеце «Знамя юности».

Гісторыяцэнтрычныя творы Людмілы Рублеўскай некаторыя беларускія крытыкі пахвальна параўноўваюць з «*меладраматычнымі інтэрпрэтацыямі*» мастацкіх ідэй Уладзіміра Караткевіча. Так, падзеі ў яе рамане «Золата забытых магіл» (2005) адбываюцца паралельна ў найбольш цікавыя для Караткевіча часы паўстання Кастуся Каліноўскага і ў наш час. А гераіня аповесці «Пярсцёнак апошняга імператара» (2005) спазнае трагічную і гераічную гісторыю свайго роду, які выяўляецца каралеўскім.

Член Саюза беларускіх пісьменнікаў з 1990 года.

### Бібліяграфія 
;
; Зборнікі паэзіі
* «Крокі па старых лесвіцах» (1990)
* «Адукацыя» (1990)
* «Замак месячнага сяйва» (1992)
* «Застаюся» (1996)
* «Балаган»(2000)
* «Рыцарскія хронікі» (2001)
* «Над замкавай вежай»(2003)
* «Шыпшына для Пані». Вершы, эсэ.(2007)
* «Вяртанне Інфанты»(2015)
* «Сад камянёў» (2025)

;
; Проза
* «Старасвецкія міфы горада Б». Апавяданні. (2002)
* «Сэрца мармуровага анёла». Аповесці, апавяданні. (2003)
* «Пярсцёнак апошняга імператара». Аповесці, апавяданні. (2005)
* «Ночы на Плябанскіх Млынах». Раман, аповесці, апавяданні. (2013)
* «Сутарэнні Ромула». Раманы. (2010)
* «Сэрца мармуровага анёла». Раман, аповесці.(2012)
* «Дагератып». Раман.(2017)
* «Пантофля Мнемазіны». Раман. (2018)
* «Запавет Фаўста» (2026)

;
; Серыя раманаў «Авантуры Пранціша Вырвіча»
* «Авантуры Пранціша Вырвіча, шкаляра і шпега» (2012, 2020)
* «Авантуры студыёзуса Вырвіча» (2014)
* «Авантуры драгуна Вырвіча» (2014)
* «Авантуры Пранціша Вырвіча, канфедэрата і здрадніка» (2017)
* «Авантуры Вырвіча з банды Чорнага Доктара» (2019)
* «Авантуры Вырвіча, Лёдніка і Чорнай Меланхоліі» (2020)
* «Авантуры Пранціша Вырвіча, маршалка Менскага» (2023)

;
; Кнігі для дзяцей
* «Прыгоды мышкі Пік-Пік». Казкі. (2000)
* «Прыгоды мышкі Пік-Пік». Казкі. (2007 (Беласток, Польша))
* «Карона на дне віра, альбо Казкі з хутара Юстыны». Казкі. (2008)
* «Прыгоды мышкі Пік-Пік». Казкі. (2008)
* «Прыгоды мышкі Пік-Пік». Казкі. (2011)
* «Прыгоды мышкі Пік-Пік». Казкі. (2018)
* «Прыгоды мышкі Пік-Пік». Казкі (2021)
* «Прыгоды мышкі Пік-Пік. Знаёмства з гарэзай». Казкі (2025)
* «Прыгоды мышкі Пік-Пік. Новыя гісторыі». Казкі (2025)
* «Прыгоды мышкі Пік-Пік. Зноў сваволіць». Казкі (2025)
* «Прыгоды мышкі Пік-Пік. Цукерачныя гісторыі». Казкі (2025)
* «Вандроукi па музеi. Iдзём у Нацыянальны музей». (2025)

;
; Драматургія
* «Людвіка і Фабіян». П’еса на падставе архіўных дакументаў. Сумесна з В.Скалабанам. (2006).

;
; Публіцыстыка і эсэістыка
* «Беседы о философах. От античности до эпохи возрождения». Эсэ. (2004)
* «Я — мінчанін»(на бел., 2003)
* «Я — минчанин». (в перев. на рус., 2006).
* «Время и бремя архивов и имён» (у суаўтарстве з В.Скалабанам). Эсэ па гісторыі беларускай літаратуры. (2009)
* «Рифма ценою в жизнь». Эсэ па гісторыі беларускай літаратуры. (2013)
* «Рыцари и дамы Беларуси. Книга 1».(2013)
* «Рыцари и дамы Беларуси. Книга 2».(2016)
* «Рыцари и дамы Беларуси. Книга 3».(2018)

; Краязнаўства
* «Пісьменніцкія вандроўкі» (2025)

;
; Мастацкая проза ў перакладзе на рускую мову
* «Пляска смерти». Роман (2011)
* «Жених панны Дануси». Повесть, рассказы (2012)
* «Авантюры Прантиша Вырвича, школяра и шпиона» (2016)
* «Приключения мышки Пик-Пик. Знакомство с проказницей» (2026)
* «Приключения мышки Пик-Пик. Новые истории» (2026)
* «Приключения мышки Пик-Пик. Снова проказничает» (2026)
* «Приключения мышки Пик-Пик. Конфетные истории» (2026)
; Кнігі серыі «Ретро-библиотека приключений и научной фантастики» (рамка) выдавецтва «Престиж-бук» (Москва). Серыя «Все авантюры Прантиша Вырвича»
* Т.1. «Авантюры Прантиша Вырвича». Романы «Авантюры Прантиша Вырвича, школяра и шпика» и «Пляска смерти». Москва, 2017.
* Т.2. «Авантюры студиозуса Вырвича». Роман «Авантюры студиозуса Вырвича». Цикл рассказов «Старосветские мифы города Б.» Москва, 2017.
* Т.3. «Авантюры драгуна Прантиша Вырвича». Роман «Авантюры драгуна Прантиша Вырвича», повести «Дети гомункулуса» и «Сердце мраморного ангела», цикл «Шляхетские рассказы». Москва, 2020.
* Т.4."Новые авантюры Прантиша Вырвича и Чёрного Доктора". Романы «Авантюры Прантиша Вырвича, изменника и конфедерата» и «Авантюры Вырвича из банды Чёрного Доктора». Москва, 2020.

;
; Кнігі серыі навучальнага чытання Іллі Франка
* «Белорусский с Людмилой Рублевской. Старосветские мифы города Б.» Москва, 2018.
* «Белорусский с Людмилой Рублевской. Ночи на Плебанских мельницах». Москва, 2019.

;
; У перакладзе на ўкраінскую мову
* «Гра в Альбарутенію». Раман, аповесць, апавяданні. Кіеў, 2012.

## Узнагароды 
* 2003 — пераможца конкурсу драматургіі «Купалавы далягляды»
* 2010 — пераможца літаратурнага конкурсу «Жанчына ў сучасным грамадстве» (Беларусь-Швецыя)
* медаль Францыска Скарыны (2011),
* 2011 — прэмія імя Францішка Багушэвіча, за раман «Сутарэнні Ромула»
* 2012 — прэмія Саюза журналістаў Беларусі «Залатое пяро»
* 2014 — прэмія «Залаты апостраф»
* 2014 — прэмія Саюза журналістаў Беларусі «Залатое пяро»
* 2015 — прэмія «Кніга году-2015» за раман «Авантуры студыёзуса Вырвіча»
* 2017 — прэмія Ежы Гедройца, ІІ месца за раман «Дагератып»
* 2017 — Нацыянальная літаратурная прэмія ў намінацыі «Найлепшы празаічны твор» — за раман «Авантуры Пранціша Вырвіча, здрадніка і канфедэрата»

## Літаратура 
* 
* Рублеўская Людміла // Дзеяслоў: Нашы аўтары — Эл.рэсурс dziejaslou.by
* Рублеўская Л. Па абодва бакі ад Кальварыі // З росных сцяжын: аўтабіяграфіі пісьменнікаў Беларусі. — Мн.: Літаратура і мастацтва, 2009. — С. 348—358.
* 

## Спасылкі 
* lir-book.by — сайт Л.Рублеўскай

Катэгорыя:Беларускамоўныя паэты
Катэгорыя:Беларускамоўныя пісьменнікі
Катэгорыя:Дзіцячыя пісьменнікі Беларусі
Катэгорыя:Літаратурныя крытыкі Беларусі
Катэгорыя:Літаратурныя крытыкі паводле алфавіта

Катэгорыя:Паэты Беларусі
Катэгорыя:Паэты паводле алфавіта
Катэгорыя:Паэтэсы
Катэгорыя:Пісьменнікі Беларусі
Катэгорыя:Пісьменнікі паводле алфавіта
Катэгорыя:Пісьменніцы Беларусі
Катэгорыя:Члены Саюза беларускіх пісьменнікаў
Катэгорыя:Журналісткі